CELEX: 52007PC0614
Language: lt
Date: 2007-10-17
Title: Pasiūlymas Tarybos reglamentas iš dalies keičiantis Tarybos reglamentą (EEB) Nr. 918/83, nustatantį Bendrijos atleidimo nuo muitų sistemą

Svarbus teisinis pranešimas

|

52007PC0614

Pasiūlymas Tarybos reglamentas iš dalies keičiantis Tarybos reglamentą (EEB) Nr. 918/83, nustatantį Bendrijos atleidimo nuo muitų sistemą  /* KOM/2007/0614 galutinis */  

	[pic] | EUROPOS BENDRIJŲ KOMISIJA |Briuselis, 17.10.2007KOM(2007) 614 galutinisPasiūlymasTARYBOS REGLAMENTASiš dalies keičiantis Tarybos reglamentą (EEB) Nr. 918/83, nustatantį Bendrijos atleidimo nuo muitų sistemą(pateikta Komisijos)AIŠKINAMASIS MEMORANDUMAS1) PASIūLYMO APLINKYBėS |Pasiūlymo pagrindas ir tikslai Priėmus [data] Tarybos direktyvą 2007/ /EB dėl prekių, importuojamų keliaujančiųjų iš trečiųjų šalių asmenų, atleidimo nuo pridėtinės vertės ir akcizo mokesčių, turi būti keičiamas Tarybos reglamentas (EEB) Nr. 918/83, nustatantis Bendrijos atleidimo nuo muitų sistemą, siekiant užtikrinti tam tikrą atleidimo nuo pridėtinės vertės mokesčio (toliau – PVM) ir importo muitų lengvatos suderinamumą. Kadangi Tarybos reglamentas (EEB) Nr. 918/83 nebuvo iš esmės keistas daugiau kaip penkiolika metų, reikalavimas pakeisti keleivių asmeniniame bagaže esančių prekių importo nuostatą yra puiki galimybė pakeisti kai kurias nuostatas. Šiais pakeitimais: – padidinamas šio reglamento aiškumas ir skaidrumas; – pagerinamas atleidimo nuo PVM ir muitų lengvatos suderinamumas; – suderinamas muitų nuostatų taikymas valstybėse narėse ir – supaprastinamas tam tikrų prekių muitinis įforminimas. |Bendrosios aplinkybės Šių nuostatų persvarstymą reikėtų vertinti atsižvelgiant į Komisijos pastangas gerinti Bendrijos teisės aktų aiškumą ir skaidrumą, taip pat lengvinti prekybą su trečiosiomis šalimis ir supaprastinti muitinį tikrinimą. |Pasiūlymo srityje galiojančios nuostatos Tarybos direktyva 2007/ /EB dėl prekių, importuojamų keliaujančiųjų iš trečiųjų šalių asmenų, atleidimo nuo pridėtinės vertės ir akcizo mokesčių; 1983 m. kovo 28 d. Tarybos direktyva 83/181/EEB dėl Direktyvos 77/388/EEB 14 straipsnio 1 dalies taikymo, atleidžiant galutinį tam tikrų prekių importą nuo pridėtinės vertės mokesčio. |Derėjimas su kitomis Europos Sąjungos politikos sritimis ir tikslais Siūlomas pakeitimas atitinka Komisijos tikslus lengvinti prekybą ir paprastinti muitinį tikrinimą. |2) KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |Konsultacijų metodai, pagrindiniai tiksliniai sektoriai ir bendras respondentų apibūdinimas Konsultuotasi raštu su Muitinės kodekso komiteto Bendrųjų teisės aktų skyriaus nariais. Atsakymų santrauka ir kaip į juos buvo atsižvelgta Komiteto nariai nepareiškė jokių prieštaravimų. |Tiriamųjų duomenų rinkimas ir naudojimas |Susijusios mokslo ir (arba) tiriamųjų duomenų sritys Netaikoma. Naudoti metodai Netaikoma. Pagrindinės organizacijos ir (arba) ekspertai, su kuriais konsultuotasi Netaikoma. Gautų ir panaudotų patarimų santrauka Netaikoma. Priemonės, kuriomis siekiama supažindinti visuomenę su ekspertų nuomone Netaikoma. |Poveikio vertinimas 1. Siūlomais pakeitimais bus pašalinti keli muitų lengvatų nuostatų taikymo neaiškumai. Jų kyla dėl to, kad šios nuostatos gali būti taikomos tik toms importuojamoms prekėms, kurioms taikomas bet koks importo muitas, išskyrus muito normą „neapmuitinama“. Be to, pakeitimais patikslinama, kad importuojamoms prekėms, kurios neapmokestinamos muitais pagal Tarybos reglamento (EEB) Nr. 918/83 nuostatas, neturėtų būti taikomos prekybos apsaugos priemonės, nustatytos remiantis Sutarties 133 straipsniu. 2. Atleidimo nuo PVM nuostatose nebekartojama nuostata dėl muitų lengvatos antrajai gyvenamajai vietai skirtiems buitiniams daiktams. Panaikinus šias nuostatas, bus ne tik padidintas muitų lengvatų ir atleidimo nuo PVM suderinamumas, bet ir supaprastintas prekių, kurias į Bendriją įveža gyvenamąją vietą keičiantys fiziniai asmenys, muitinis įforminimas ir tikrinimas, nes muitinės, tikrindamos tokiems asmenims priklausančias prekes, dėmesį galės sutelkti į tuos atvejus, kuriais muitams ir PVM kyla pavojus. 3. Pakeitimu, kuriuo komerciniais tikslais importuojamoms nedidelės vertės prekėms taikomas muitų lengvatų nuostatas siūloma pakeisti nuostata, kuria nustatoma nereikšminga muito suma, kurios galima nerinkti, bus smarkiai supaprastintas mažų siuntų muitinis įforminimas. Šiuo metu, atsižvelgiant į komercinį tokio prekių importo pobūdį, mažos siuntos, kurių tikroji vertė viršija 22 EUR, turėtų būti klasifikuojamos remiantis BMT nuostatomis. Kadangi ši ribinė vertė nebuvo keista daugiau kaip 15 metų ir dėl užsakomojo pardavimo paštu augimo ir didėjant interneto naudojimo mastui, ekonominių operacijų vykdytojai bei šių prekių muitinį įforminimą atliekančios muitinės pasiekė aukščiausią savo pajėgumų vykdyti muitų teisės aktuose nustatytas prievoles ribą. Tačiau, remiantis siūloma taisykle, daug maždaug 60 EUR vertės mažų siuntų, kuriose yra į BŽŪP taikymo sritį nepatenkančių prekių, nebeturėtų būti klasifikuojama, kadangi šioms prekėms taikoma maksimali muito norma neviršytų 16 %, todėl smarkiai padidėtų šių siuntų muitinio įforminimo efektyvumas. Be to, siūlomu pakeitimu būtų suderintas muitų teisės aktų taikymas, nes kai kurios valstybės narės Tarybos reglamento (EEB) Nr. 918/83 27 straipsnį jau pakeitė muitų surinkimui taikoma de minimis taisykle, nustatyta Komisijos reglamento (EEB) Nr. 2454/93 868 straipsnyje. |3) TEISINIAI PASIūLYMO ASPEKTAI |Siūlomų veiksmų santrauka Tarybos reglamento, iš dalies keičiančio Tarybos reglamentą (EEB) Nr. 918/83, nustatantį Bendrijos atleidimo nuo muitų sistemą, pasiūlymas. |Teisinis pagrindas 26 straipsnis |Subsidiarumo principas Pasiūlymas priklauso išimtinei Bendrijos kompetencijai. Dėl to subsidiarumo principas netaikomas. |Proporcingumo principas Netaikoma. |Priemonių pasirinkimas |Siūloma priemonė: reglamentas. |Kitos priemonės būtų netinkamos dėl toliau nurodytos (-ų) priežasties (-čių). Pagal EB sutarties 26 straipsnį Bendrojo muitų tarifo muitus, remdamasi Komisijos pasiūlymu, kvalifikuota balsų dauguma tvirtina Taryba. |4) POVEIKIS BIUDžETUI |Nesurinkti muitai: numatoma suma – 286,1 mln. EUR. |5) PAPILDOMA INFORMACIJA |Supaprastinimas |Pasiūlyme taip pat numatytas importuojamų prekių muitinio įforminimo supaprastinimas: – nuolatinės fizinių asmenų gyvenamosios vietos keitimo atveju ir – nedidelės vertės mažų siuntų atveju. |Be to, nebereikalaujama atlikti prekių, kurioms nustatyta tik BMT muito norma „neapmuitinama“, galutinio naudojimo tikrinimo. |PasiūlymasTARYBOS REGLAMENTASiš dalies keičiantis Tarybos reglamentą (EEB) Nr. 918/83, nustatantį Bendrijos atleidimo nuo muitų sistemąEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 26 straipsnį,atsižvelgdama į Komisijos pasiūlymą[1],kadangi:(1) Įvežant prekes, kurios neapmokestinamos Bendrojo muitų tarifo (toliau – BMT) muitais, kaip numatyta 1983 m. kovo 28 d. Tarybos reglamente (EEB) Nr. 918/83, nustatančiame Bendrijos atleidimo nuo muitų sistemą[2], paprastai joms taikomi naudojimo apribojimai ir (arba) muitinis tikrinimas po įvežimo. Minėtais apribojimais ir tikrinimu siekiama neleisti, kad dėl muitais neapmokestinamų prekių importo Bendrijos rinkai būtų daromas neigiamas ekonominis poveikis. Dėl to tikslinga nustatyti, kad šis reglamentas būtų taikomas tik importui prekių, kurioms 1987 m. liepos 23 d. Tarybos reglamentu (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo[3] nėra nustatyta konvencinė arba autonominė muito norma „neapmuitinama“, ir išbraukti Reglamento (EEB) Nr. 918/83 nuostatas, susijusias su tam tikrais produktais, kuriems nustatyta konvencinė BMT muito norma „neapmuitinama“.(2) Antrajai gyvenamajai vietai skirtiems importuojamiems buitiniams daiktams taikomi tie patys apribojimai ir tikrinimo nuostatos kaip ir tokioms pačioms prekėms, kurias įveža iš trečiųjų šalių persikeliantys fiziniai asmenys, keičiantys nuolatinę gyvenamąją vietą. Pirmuoju atveju importuojamos prekės neapmokestinamos pridėtinės vertės mokesčiu (toliau – PVM), o antruoju – apmokestinamos, nors abiem atvejais importuotojams ir valstybių narių muitinių administracijoms tenka tokia pati administracinė našta. Be to, antrajai gyvenamajai vietai skirtų buitinių daiktų importui taikomos muitų lengvatos ekonominė nauda yra nedidelė, palyginti su papildomomis tikrinimo išlaidomis. Dėl to tikslinga išbraukti toms prekėms taikomas muitų lengvatų nuostatas.(3) De minimis atvejams taikomos taisyklės pateiktos ir 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas[4], 868 straipsnyje, ir Reglamento (EEB) Nr. 918/83 27 ir 28 straipsniuose. Šiose taisyklėse nustatyti kriterijai skiriasi, todėl kyla painumas ir su tuo susijęs nenuoseklumas. Dėl to Reglamento (EEB) Nr. 918/83 27 ir 28 straipsnius tikslinga pakeisti nuostata, kuria minėti kriterijai būtų suderinti su 868 straipsnyje pateiktais kriterijais ir būtų nustatyta de minimis muito suma, kurios nereikia rinkti prekių importo atveju.(4) Siekiant užtikrinti, kad muitai nebūtų taikomi keleivių bagaže esančioms PVM neapmokestinamoms importuojamoms prekėms, Reglamento (EEB) Nr. 918/83 nuostatos dėl taip importuojamų prekių turėtų būti pakeistos atsižvelgiant į [data] Tarybos direktyvą 2007/ /EB dėl prekių , importuojamų keliaujančiųjų iš trečiųjų šalių asmenų, atleidimo nuo pridėtinės vertės ir akcizo mokesčių[5]. Dėl to muitų lengvatas tikslinga taikyti tais atvejais, kai pagal Direktyvą 2007/..../.... įgyvendintuose nacionaliniuose PVM teisės aktuose numatomas atleidimas nuo PVM. Atsižvelgiant į tai būtina užtikrinti, kad 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos[6] 6 straipsnyje nurodytose teritorijose būtų taikomos tos pačios muitų lengvatų nuostatos.(5) Manoma, kad žalingas poveikis, kurį Bendrijos pramonei gali padaryti neapmuitinamų prekių importas, bus nereikšmingas. Dėl to tikslinga importuojamoms neapmuitinamoms prekėms netaikyti prekybos apsaugos priemonių, nustatytų remiantis Sutarties 133 straipsniu.(6) Todėl Tarybos reglamentą (EEB) Nr. 918/83 reikėtų atitinkamai iš dalies pakeisti,PRIĖMĖ ŠĮ REGLAMENTĄ:1 straipsnisReglamentas (EEB) Nr. 918/83 iš dalies keičiamas taip:1) 1 straipsnio 1 dalis pakeičiama taip:„1. Šiuo reglamentu nustatomi atvejai, kuriais, atsižvelgiant į tam tikras aplinkybes, netaikomi importo muitai, eksporto muitai ir remiantis Sutarties 133 straipsniu priimtos prekybos apsaugos priemonės, kai prekės išleidžiamos į laisvą apyvartą arba eksportuojamos iš Bendrijos muitų teritorijos.Reglamentas netaikomas prekėms, kurioms Reglamentu (EEB) Nr. 2658/87 nustatyta konvencinė arba autonominė muito norma „neapmuitinama“. Tačiau jis taikomas prekėms, kurioms nustatyta muito norma „neapmuitinama“, kai toms prekėms pagal Sutarties 133 straipsniu priimtas prekybos apsaugos priemones taikomi importo muitai arba kiekybiniai apribojimai.“2) I skyriaus IV antraštinė dalis išbraukiama;3) I skyriaus VI antraštinės dalies pavadinimas pakeičiamas taip:„NEREIKŠMINGOS MUITO SUMOS“4) 27 straipsnis pakeičiamas taip:„ 27 straipsnisMuito lengvata taikoma, kai muito suma yra mažesnė nei 10 EUR.“5) 28 straipsnis išbraukiamas;6) 45 straipsnis pakeičiamas taip:„ 45 straipsnisAtvykstančių iš trečiųjų šalių keleivių asmeniniame bagaže esančias prekes leidžiama įvežti be importo muitų, jeigu pagal nacionalinės teisės aktų nuostatas, priimtas atsižvelgiant į Tarybos direktyvos 2007/ /EB (*) nuostatas, toms įvežamoms prekėms netaikomas pridėtinės vertės mokestis.Prekėms, įvežamoms į Tarybos direktyvos 2006/112/EB (**) 6 straipsnyje išvardytas teritorijas, taikomos tos pačios muitų lengvatų nuostatos kaip ir prekėms, įvežamoms į bet kokią kitą atitinkamos valstybės narės teritorijos dalį.“(*) OL L [ ], [ ], p. [ ].(**) OL L 347, 2006 12 11, p. 1. Direktyva su pakeitimais, padarytais Direktyva 2006/138/EB (OL L 384, 2006 12 29, p. 92).7) 46–49, 70, 92 ir 93 straipsniai išbraukiami;8) I skyriaus XXIII antraštinė dalis išbraukiama;9) 109 straipsnis pakeičiamas taip:„ 109 straipsnisImporto muitais neapmokestinami:a) objektai, kurie valstybių narių teismams ar kitoms oficialioms žinyboms turi būti pateikti kaip įrodymai arba siunčiami panašiais tikslais;b) priemonės su įrašyta informacija, įskaitant perforacines korteles, garso įrašus ir mikrofilmus, naudojamos informacijai perduoti ir siunčiamos adresatui nemokamai, jei įvežimas be muitų nesudaro sąlygų piktnaudžiavimui ar didesniam konkurencijos iškraipymui.“10) 127 straipsnis papildomas 3 dalimi:„3. Prekėms, kurias pagal šį reglamentą galima įvežti taikant muitų lengvatas, taip pat netaikomi kiekybiniai apribojimai, nustatyti atsižvelgiant į priemones, priimtas remiantis EB sutarties 133 straipsniu.“11) I priedas pakeičiamas šio reglamento I priedo tekstu;12) II priedas pakeičiamas šio reglamento II priedo tekstu;13) III priedas išbraukiamas;14) IV priedas pakeičiamas šio reglamento III priedo tekstu.2 straipsnisŠis reglamentas įsigalioja trečią dieną po jo paskelbimo Europos Sąjungos oficialiajame leidinyje .Jis taikomas nuo 2008 m. sausio 1 d.Šis reglamentas yra privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkasI PRIEDAS„ I PRIEDASŠvietimo, mokslo arba kultūros medžiaga, nurodyta 50 straipsnyjeKombinuotosios nomenklatūros pozicijos Nr. | Aprašymas |3705 | Fotografijos plokštelės ir juostos, eksponuotos ir išryškintos, išskyrus kino juostas: |ex3705 10 00 | Ofsetinės reprodukcinės plėvelės knygų spausdinimui |ex 3705 90 10 | Knygų, vaikiškų knygelių su paveikslėliais, piešimo arba spalvinimo knygelių, mokyklinių pratybų sąsiuvinių, kryžiažodžių knygų, laikraščių ir periodinių leidinių, nekomercinio pobūdžio spausdintų dokumentų ar ataskaitų, taip pat neįrištų iliustracijų, spausdintų puslapių ir ruošinių knygų spausdinimui mikrofilmai |ex 3705 90 90 | Kitos reprodukcinės plėvelės knygų spausdinimui |9023 | Prietaisai, aparatai ir modeliai, pritaikyti demonstravimui (pavyzdžiui, mokymo metu arba parodose), netinkami naudoti kitiems tikslams: |ex 9023 00 80 | Reljefiniai žemėlapiai ir schemos tokių mokslo sričių kaip geologija, zoologija, botanika, mineralogija, paleontologija, archeologija, etnologija, meteorologija, klimatologija ir geofizika |II priedo Kombinuotosios nomenklatūros pozicijos Nr. | II priede išvardyti daiktai, pagaminti Jungtinių Tautų arba jos specializuotų įstaigų“ |II PRIEDAS„ II PRIEDASŠvietimo, mokslo arba kultūros medžiaga, nurodyta 51 straipsnyjeKombinuotosios nomenklatūros pozicijos Nr. | Aprašymas |3705 | Fotografijos plokštelės ir juostos, eksponuotos ir išryškintos, išskyrus kino juostas: |ex 3705 10 00 | Skirtos mokomojo, mokslinio ar kultūrinio pobūdžio ofsetiniam atkūrimui (dauginimui)(¹) |ex 3705 90 10 | Mokomojo, mokslinio ar kultūrinio pobūdžio mikrofilmų juostos (¹) |ex 3705 90 90 | Kitos mokomojo, mokslinio ar kultūrinio pobūdžio fotografijos plokštelės ir juostos, eksponuotos ir išryškintos (¹) |3706 | Kino juostos, eksponuotos ir išryškintos, su garso takeliu ar be garso takelio, arba sudarytos tik iš garso takelio: |ex 3706 10 99 ex 3706 90 99 | Kiti mokomojo, mokslinio ar kultūrinio pobūdžio kino juostų pozityvai, eksponuoti ir išryškinti, kurių plotis ne mažesnis kaip 10 mm (¹) |8523 | Diskai, juostos, kietosios būsenos netriniosios atmintinės, lustinės kortelės ir kitos laikmenos, skirtos garsui ar kitiems reiškiniams įrašyti, įrašytos arba neįrašytos, įskaitant diskų gamyboje naudojamas matricas ir ruošinius, bet išskyrus gaminius, klasifikuojamus 37 skirsnyje: |ex 8523 21 00 ex 8523 29 39 ex 8523 29 90 | Mokomojo, mokslinio arba kultūrinio pobūdžio magnetinės laikmenos, įrašytos (¹) |ex 8523 40 31 ex 8523 40 39 ex 8523 40 51 ex 8523 40 59 ex 8523 40 99 | Mokomojo, mokslinio ar kultūrinio pobūdžio optinės laikmenos, įrašytos (¹) |ex 8523 51 99 ex 8523 52 10 ex 8523 59 99 | Mokomojo, mokslinio ar kultūrinio pobūdžio puslaidininkinės laikmenos, įrašytos (¹) |ex 8523 80 99 | Mokomojo, mokslinio ar kultūrinio pobūdžio gramofono plokštelės (¹) |9023 | Prietaisai, aparatai ir modeliai, skirti tik demonstravimui (pavyzdžiui, mokymo tikslais arba parodose), netinkami naudoti kitiems tikslams: |ex 9023 00 10 ex 9023 00 80 | Mokomojo, mokslinio ar kultūrinio pobūdžio šablonai, modeliai ir sieninės schemos, skirtos tik demonstravimui ir mokymui (¹) |ex 9023 00 10 ex 9023 00 80 | Mokomojo, mokslinio ar kultūrinio pobūdžio abstrakčių sąvokų, tokių kaip molekulių struktūros ar matematikos formulės, modeliai ir pavaizdavimas (¹) |(1) Muito lengvata šiai prekei taikoma pagal atitinkamose Bendrijos nuostatose nustatytas sąlygas (žr. Komisijos reglamento (EEB) Nr. 2454/93 (OL L 253, 1993 10 11, p. 1) 291–300 straipsnius).“ |III PRIEDAS„ IV PRIEDASAklųjų švietimui, jų mokomajai, mokslinei ar kultūrinei pažangai skirti daiktai, nurodyti 71 straipsnyjeKombinuotosios nomenklatūros pozicijos Nr. | Aprašymas |ex 6602 00 00 | Lazdos, lazdos-sėdynės, vytiniai, botagai ir panašūs dirbiniai: − Baltosios lazdelės akliesiems ir silpnaregiams |ex 8469 00 91 ex 8469 00 99 | Rašomosios mašinėlės: − Pritaikytos naudoti akliesiems ir silpnaregiams |ex 8519 | Garso įrašymo arba atkūrimo aparatai: − Grotuvai ir kasetiniai grotuvai, skirti ar pritaikyti akliesiems ir silpnaregiams |ex 8523 | Diskai, juostos, kietosios būsenos netriniosios atmintinės, lustinės kortelės ir kitos laikmenos, skirtos garsui ar kitiems reiškiniams įrašyti, įrašytos arba neįrašytos, įskaitant diskų gamyboje naudojamas matricas ir ruošinius, bet išskyrus gaminius, klasifikuojamus 37 skirsnyje: − Knygų įrašai − Magnetinės juostos ir kasetės brailio ir knygų įrašams skaityti |9013 | Skystųjų kristalų įtaisai, išskyrus gaminius, tiksliau aprašytus kitose pozicijose; lazeriai, išskyrus lazerinius diodus; kiti optiniai aparatai ir prietaisai, nenurodyti kitoje šio skirsnio vietoje: |ex 9013 80 90 | − Kiti įtaisai, aparatai ir prietaisai − Televizijos didintuvai akliesiems ir silpnaregiams |9023 | Prietaisai, aparatai ir modeliai, skirti tik demonstravimui (pavyzdžiui, mokymo tikslais arba parodose), netinkami naudoti kitiems tikslams: |ex 9023 00 80 | − Kiti: − Mokymo pagalbinės priemonės ir aparatai, skirtos akliesiems ir silpnaregiams |ex 9102 | Rankiniai, kišeniniai ir kiti panašūs laikrodžiai, įskaitant chronometrus, išskyrus klasifikuojamus 9101 pozicijoje: − Brailio laikrodžiai, išskyrus laikrodžius su brangiųjų metalų korpusu |Įvairūs | Visi kiti dirbiniai, skirti aklųjų ir silpnaregių mokymosi, mokslinei ir kultūrinei pažangai“ |FINANSINĖ TEISĖS AKTO PASIŪLYMO PAŽYMA, SKIRTA PASIŪLYMAMS, KURIŲ POVEIKIS BIUDŽETUI YRA IŠIMTINAI SUSIJĘS SU ĮPLAUKOMS1. PASIŪLYMO PAVADINIMAS:Tarybos reglamento, iš dalies keičiančio Tarybos reglamentą (EEB) Nr. 918/83, nustatantį Bendrijos atleidimo nuo muitų sistemą, pasiūlymas2. BIUDŽETO EILUTĖS:Skyrius ir straipsnis: 12 skyriaus 120 straipsnisVėlesnių metų nuostolis, minimas skiltyje „galiojimo laikotarpis“, bus apskaičiuotas atskirai vėlesniuose reglamentuose.2008 metams biudžete numatyta suma: 16 431 900 000 EUR.3. FINANSINIS POVEIKIS( Pasiūlymas neturi finansinio poveikioX Pasiūlymas daro finansinį poveikį ne išlaidoms, o įplaukoms; poveikis yra toks:(mln. EUR vienos dešimtosios tikslumu)Biudžeto eilutė: | Įplaukos[7] | 12 mėnesių laikotarpis, kurio pradžia metai/mėnuo/diena | [2008 metai] |120 straipsnis | Poveikis nuosaviesiems ištekliams | 2008-01-01 | - 286,1 |4. KOVOS SU SUKČIAVIMU PRIEMONĖS5. KITOS PASTABOSNumatomos šių veiksmų išlaidosSkaičiuojant numatomus įplaukų nuostolius, remtasi prielaida, kad 30 mln. oro ir jūrų transporto keleivių pasinaudos papildoma neapmuitinama 155 EUR vienam asmeniui suma ir 50 mln. keleivių – papildoma neapmuitinama 125 EUR vienam asmeniui suma; dėl to susidarytų neapmuitinama 10 900 mln. EUR suma * 3,5 % standartinės muito normos keleiviams = 381,5 mln. EUR muitų – 25 % mokesčio valstybėms narėms = 286,1 mln. EUR .Veiksmų poveikis1. Siūlomais pakeitimais bus pašalinti keli neaiškumai dėl muitų lengvatų nuostatų taikymo.2. Pakeitimais bus pagerintas muito lengvatos ir atleidimo nuo PVM lygiagretumas ir supaprastintas muitinis įforminimas bei dėl fizinių asmenų gyvenamosios vietos pakeitimo į Bendriją importuojamų prekių muitinis tikrinimas.3. Pakeitimais bus smarkiai padidintas nedidelės vertės mažų siuntų muitinio įforminimo efektyvumas.4. Pakeitimais valstybių narių muitinės bus skatinamos darniau taikyti muitų teisės aktus.[1] OL C […], […], p. […].[2] OL L 105, 1983 4 23, p. 1. Reglamentas su paskutiniais pakeitimais, padarytais 2003 m. Stojimo aktu.[3] OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 733/2007 (OL L 169, 2007 6 29, p. 1).[4] OL L 253, 1993 10 11, p. 1. Reglamentas su paskutiniais pakeitimais, padarytais Reglamentu (EB) Nr. 214/2007 (OL L 62, 2007 3 1, p. 6).[5] OL L [ ], [ ], p. [ ].[6] OL L 347, 2006 12 11, p. 1. Direktyva su paskutiniais pakeitimais, padarytais Direktyva 2006/138/EB (OL L 384, 2006 12 29, p. 92).[7] Tradicinių nuosavųjų išteklių atveju (žemės ūkio mokesčiai, cukraus mokesčiai, muitai) turi būti nurodytos grynosios sumos, t. y. bendros sumos atskaičius 25 % surinkimo išlaidų.